Source: https://www.riigiteataja.ee/akt/103022015001
Timestamp: 2020-01-22 06:37:29+00:00
Document Index: 4741087

Matched Legal Cases: ['§ 22', '§ 3', '§ 14', '§ 13', '§ 363', '§ 12', '§ 17', '§ 13', '§ 3', '§ 3', '§ 6', '§ 8', '§ 6', '§ 362', '§ 364', '§ 35', '§ 37', '§ 1', '§ 2']

Kodakondsuse seaduse ja riigilõivuseaduse muutmise seadus – Riigi Teataja
Kodakondsuse seaduse ja riigilõivuseaduse muutmise seadus
27.01.2015 otsus nr 574
Vastu võetud 21.01.2015
1) paragrahvi 1 lõiget 2 täiendatakse lauseosaga järgmises sõnastuses:
„, arvestades käesoleva seaduse §-s 3 sätestatud erisusi.”;
„§ 22. Riigilõiv
(2) Taotluse läbi vaatamata jätmisel riigilõivu ei tagastata.”;
„§ 3. Mitme kodakondsuse omamise erisused
(2) Eesti kodakondsust saada või taastada sooviva isiku suhtes ei kohaldata senisest kodakondsusest vabastamise nõuet, kui isik on saanud Eesti Vabariigilt või muult Euroopa Liidu liikmesriigilt rahvusvahelise kaitse, olukord tema päritoluriigis ei ole oluliselt muutunud ning isik ei saa seetõttu senisest kodakondsusest loobuda.”;
4) paragrahvi 5 lõiked 2–22 muudetakse ja sõnastatakse järgmiselt:
„(2) Eestis leitud laps, kelle vanemad ei ole teada, tunnistatakse lapse eestkostja taotlusel kohtu korras Eesti kodakondsuse omandanuks sünniga.
(22) Kui kirjaliku taotluse esitab Eesti kodakondsuses olev lapsendaja, kes ei olnud lapse sünni ajal Eesti kodanik, loeb Vabariigi Valitsuse volitatud valitsusasutus oma otsusega välismaalasest alaealise lapse Eesti kodakondsuse omandanuks lapsendajale Eesti kodakondsuse andmise päevast arvates.”;
5) paragrahvi 6 punktist 21 jäetakse välja sõna „viimased” ning asendatakse sõna „sooviavalduse” sõnaga „taotluse”;
6) paragrahvi 6 punkt 22 tunnistatakse kehtetuks;
7) paragrahvi 6 punktist 5 jäetakse välja tekstiosa „, mis tagab tema ja tema ülalpeetavate äraelamise”;
8) paragrahvi 7 punktist 7 jäetakse välja sõna „Eestis”;
10) paragrahvi 12 tekst muudetakse ja sõnastatakse järgmiselt:
„(1) Eesti kodakondsuse saamiseks esitab isik vormikohase taotluse, millele lisab Eesti kodakondsuse andmise otsustamisel tähtsust omavaid asjaolusid tõendavad dokumendid.
(4) Eesti kodakondsuse saamise taotluses esitatavate andmete ja taotlusele lisatavate dokumentide loetelu, taotluse esitamise nõuded ning taotluse vormi kehtestab valdkonna eest vastutav minister määrusega.”;
11) paragrahvi 13 lõikes 1 asendatakse sõnad „vanem või lapsendaja” sõnaga „vanem”;
„(2) Alla 15-aastane alaealine, kellele taotletakse vastavalt käesoleva paragrahvi 1. lõikele Eesti kodakondsust, peab elama püsivalt Eestis Eesti elamisloa või elamisõiguse alusel.”;
13) paragrahvi 13 täiendatakse lõikega 21 järgmises sõnastuses:
„(21) Alla üheaastane alaealine, kellele taotletakse vastavalt käesoleva paragrahvi 1. lõikele Eesti kodakondsust, peab viibima Eestis, kuid ei pea omama Eesti elamisluba või elamisõigust.”;
„(3) Alla 15-aastane alaealine, kellele on määratud eestkoste, saab Eesti kodakondsuse Eesti kodakondsuses oleva eestkostja taotlusel, kui alaealine elab püsivalt Eestis Eesti elamisloa või elamisõiguse alusel.”;
15) paragrahvi 13 täiendatakse lõikega 31 järgmises sõnastuses:
„(31) Alla üheaastane alaealine, kellele on määratud eestkoste, saab Eesti kodakondsuse Eesti kodakondsuses oleva eestkostja taotlusel, kui alaealine viibib Eestis, sõltumata Eesti elamisloa või elamisõiguse omamisest.”;
16) paragrahvi 13 lõiked 4 ja 5 muudetakse ning sõnastatakse järgmiselt:
„(4) Alla 15-aastane alaealine, kes on Eestis sündinud või kes asub kohe pärast sündi koos vanema või vanematega püsivalt Eestisse elama, saab Eesti kodakondsuse naturalisatsiooni korras sünni hetkest arvates, kui tema vanemad või last üksi kasvatav vanem, keda ükski riik ei pea kehtivate seaduste alusel oma kodanikuks, on lapse sünni hetkeks elanud Eestis seaduslikult vähemalt viis aastat.
(5) Käesoleva paragrahvi 4. lõike alusel antud Eesti kodakondsusest loobumiseks on vanematel või last üksi kasvataval vanemal õigus esitada Vabariigi Valitsuse volitatud valitsusasutusele vormikohane taotlus enne lapse üheaastaseks saamist.”;
17) paragrahvi 13 täiendatakse lõikega 51 järgmises sõnastuses:
„(51) Käesoleva paragrahvi 5. lõikes nimetatud juhul loetakse laps sünni hetkest alates isikuks, keda ükski riik ei pea kehtivate seaduste alusel oma kodanikuks, kuni Eesti või muu riigi kodakondsuse saamiseni.”;
18) paragrahvi 13 lõikes 6 asendatakse tekstiosa „paragrahvi 4. lõikes” tekstiosaga „paragrahvi 4. ja 51. lõikes”;
19) paragrahv 14 muudetakse ja sõnastatakse järgmiselt:
„§ 14. Alaealisena Eesti kodakondsuse saamine koos vanemaga
(2) Alla üheaastane alaealine saab koos oma Eesti kodakondsust taotleva vanemaga Eesti kodakondsuse vanemate või alaealist üksi kasvatava vanema taotlusel, kui alaealine viibib Eestis, sõltumata Eesti elamisloa või elamisõiguse omamisest.”;
20) paragrahvi 141 punkt 2 muudetakse ja sõnastatakse järgmiselt:
„2) teiselt vanemalt on hooldusõigus täielikult ära võetud;”;
21) paragrahvi 15 lõige 1 muudetakse ja sõnastatakse järgmiselt:
„(1) Alla 15-aastasele alaealisele käesoleva seaduse §-des 13 ja 14 sätestatud juhtudel Eesti kodakondsuse saamise taotluses esitatavate andmete ja taotlusele lisatavate dokumentide loetelu, taotluse esitamise nõuded ning taotluse vormi kehtestab valdkonna eest vastutav minister määrusega.”;
22) paragrahvi 15 lõiked 2 ja 3 tunnistatakse kehtetuks;
23) paragrahvi 16 täiendatakse lõikega 11 järgmises sõnastuses:
„(11) Alaealisena Eesti kodakondsuse kaotanud isikuna mõistetakse ka isikut, kelle suhtes on vanemate või alaealist üksi kasvatava vanema soovil kohaldatud käesoleva seaduse § 13 5. lõikes ja § 363 2. lõikes sätestatut.”;
24) paragrahvi 16 lõige 2 muudetakse ja sõnastatakse järgmiselt:
„(2) Eesti kodakondsust taastada sooviv isik peab elama püsivalt Eestis Eesti elamisloa või elamisõiguse alusel.”;
25) paragrahvi 17 tekst muudetakse ja sõnastatakse järgmiselt:
„(1) Eesti kodakondsuse taastamiseks esitab isik vormikohase taotluse, millele lisab Eesti kodakondsuse taastamise otsustamisel tähtsust omavaid asjaolusid tõendavad dokumendid.
(4) Eesti kodakondsuse taastamise taotluses esitatavate andmete ja taotlusele lisatavate dokumentide loetelu, taotluse esitamise nõuded ning taotluse vormi kehtestab valdkonna eest vastutav minister määrusega.”;
26) paragrahvi 18 lõikes 2 asendatakse sõnad „vanem, lapsendaja, Eesti kodakondsuses olev eestkostja või eestkosteasutus” sõnadega „vanem või Eesti kodakondsuses olev eestkostja”;
27) paragrahvi 19 lõiked 1–4 muudetakse ja sõnastatakse järgmiselt:
„(1) Vabariigi Valitsuse volitatud valitsusasutus registreerib Eesti kodakondsuse saamise või taastamise taotluse ja võtab selle menetlusse, kui isik esitab koos taotlusega kodakondsuse saamiseks käesoleva seaduse § 12 4. lõikes, alla 15-aastase alaealise puhul §-s 15 ning kodakondsuse taastamiseks § 17 4. lõikes ettenähtud dokumendid.
(4) Vabariigi Valitsuse volitatud valitsusasutus edastab esitatud taotluse alla 15-aastasele alaealisele Eesti kodakondsuse saamiseks koos põhjendatud ettepanekuga Eesti kodakondsuse andmise otsustamiseks Vabariigi Valitsusele kolme kuu jooksul taotluse registreerimisest arvates.”;
28) paragrahvi 19 lõige 41 tunnistatakse kehtetuks;
29) paragrahvi 19 lõige 5 muudetakse ja sõnastatakse järgmiselt:
„(5) Vabariigi Valitsuse volitatud valitsusasutus edastab Eesti kodakondsuse taastamise taotluse koos põhjendatud ettepanekuga Eesti kodakondsuse taastamise otsustamiseks Vabariigi Valitsusele kuue kuu jooksul taotluse registreerimisest arvates.”;
30) paragrahvi 19 lõige 6 tunnistatakse kehtetuks;
31) paragrahvi 20 lõiget 1 täiendatakse pärast sõna „Valitsus” lauseosaga järgmises sõnastuses:
„, välja arvatud juhul, kui Eesti kodakondsus saadakse käesoleva seaduse § 13 4. lõike alusel.”;
32) paragrahvi 21 lõikes 3 asendatakse sõnad „vanemad või lapsendaja või eestkostja või eestkosteasutus” sõnadega „vanem või eestkostja”;
„(1) Eesti kodakondsusest vabastamiseks esitab isik vormikohase taotluse, millele lisab Eesti kodakondsuse vabastamise otsustamisel tähtsust omavaid asjaolusid tõendavad dokumendid.
(2) Eesti kodakondsusest vabastamise taotluses esitatavate andmete ja taotlusele lisatavate dokumentide loetelu, taotluse esitamise nõuded ning taotluse vormi kehtestab valdkonna eest vastutav minister määrusega.”;
34) paragrahvi 24 lõikes 2 asendatakse sõnad „vanem, lapsendaja, eestkostja või eestkosteasutus” sõnadega „vanem või eestkostja”;
35) paragrahvi 25 lõikes 2 asendatakse sõnad „Vabariigi Valitsus” sõnadega „valdkonna eest vastutav minister määrusega.”;
36) paragrahvi 28 täiendatakse lõikega 4 järgmises sõnastuses:
„(4) Isiku suhtes, kes on saanud Eesti kodakondsuse alaealisena, kohaldatakse samuti käesoleva paragrahvi 1. lõike punktis 5 sätestatut, arvestades käesoleva seaduse § 3 1. lõikes sätestatud erisust.”;
37) paragrahvi 29 senine tekst loetakse lõikeks 1 ja paragrahvi täiendatakse lõikega 2 järgmises sõnastuses:
„(2) Isiku suhtes, kes on saanud Eesti kodakondsuse alaealisena, kohaldatakse samuti käesoleva paragrahvi 1. lõikes sätestatut, arvestades käesoleva seaduse § 3 1. lõikes sätestatud erisust.”;
38) paragrahvi 31 tekstis asendatakse sõnad „vanema, lapsendaja, eestkostja või eestkosteasutuse” sõnadega „vanema või eestkostja”;
39) paragrahvi 32 lõige 8 muudetakse ja sõnastatakse järgmiselt:
„(8) Isikule naturalisatsiooni korras Eesti kodakondsuse, Eesti elamisloa või elamisõiguse andmise otsus on kehtetu käesoleva paragrahvi lõikes 1 nimetatud Eesti kodakondsuse omandanuks lugemise otsuse jõustumise päevast arvates.”;
40) paragrahvi 33 tekst muudetakse ja sõnastatakse järgmiselt:
„Enne 1990. aasta 1. juulit Eestisse asunud või Eestis sündinud isiku suhtes, kes taotleb Eesti kodakondsust, ei rakendata käesoleva seaduse § 6 punktis 2 sätestatud pikaajalise elaniku elamisloa või alalise elamisõiguse omamise nõuet.”;
41) paragrahvi 34 lõige 1 muudetakse ja sõnastatakse järgmiselt:
„(1) Vähemalt 65-aastane Eesti kodakondsust taotlev isik on keeleeksamil vabastatud käesoleva seaduse § 8 2. lõike punktis 4 sätestatud nõuete täitmisest.”;
42) paragrahvi 35 lõikes 31 asendatakse arvud „2, 21 ja 22” arvudega „2 ja 21”;
43) paragrahvi 35 lõiked 4 ja 5 tunnistatakse kehtetuks;
44) paragrahvi 35 lõiked 6 ja 7 muudetakse ning sõnastatakse järgmiselt:
„(6) Käesoleva paragrahvi 2. lõikes nimetatud isiku kohta teeb eksperdikomisjon otsuse, mis vabastab isiku käesoleva seaduse § 6 punktides 3 ja 4 sätestatud nõuete täitmisest.
(7) Käesoleva paragrahvi 3. lõikes nimetatud isiku kohta teeb käesoleva seaduse §-des 8 ja 9 nimetatud eksami sooritamiseks eksperdikomisjon otsuse selle kohta, millisel viisil on isik võimeline eksamit sooritama ja millisest eksami osa sooritamisest on isik vabastatud.”;
45) seadust täiendatakse §-dega 362 ja 363 järgmises sõnastuses:
„§ 362. Enne 2016. aasta 1. jaanuari esitatud Eesti kodakondsuse saamise või taastamise sooviavalduse menetlemine
(3) Käesoleva paragrahvi 1. lõike punktis 1 sätestatud määratlus isikutest, keda ükski riik ei pea kehtivate seaduste alusel oma kodanikuks, hõlmab ka isikuid, kes olid enne 1991. aasta 20. augustit NSV Liidu kodanikud ja keda ükski muu riik ei ole pidanud kehtivate seaduste alusel oma kodanikuks.”;
46) seadust täiendatakse §-ga 364 järgmises sõnastuses:
„§ 364. Alla 18-aastaste Eesti kodakondsuse kaotanuks lugemise menetlemine mõne muu riigi kodakondsuse vastuvõtmise või Eesti kodakondsusest loobumisega
(2) Pärast 2016. aasta 1. jaanuari lõpetatakse käesoleva paragrahvi 1. lõikes nimetatud menetlused.”.
Riigilõivuseaduse § 35 lõikes 1, § 37 lõike 1 punktis 4 ja §-s 270 asendatakse sõna „sooviavalduse” sõnaga „taotluse”.
Käesoleva seaduse § 1 punktid 1–6, 10, 12–19, 21–25, 27–31, 33, 35–37, 40, 42–45 ja § 2 jõustuvad 2016. aasta 1. jaanuaril.